
ROMÂNIA







            SE APROBĂ,
JUDEŢUL TIMIŞ






              PRIMAR,

MUNICIPIUL TIMIŞOARA 




                  DOMINIC FRITZ

NR. SC2023-007476/22.03.2023
REGULAMENT DE ORGANIZARE ŞI FUNCŢIONARE

AL Serviciul Public de administrare a “Centrului Regional de Competenţe şi Dezvoltare a Furnizorilor în Sectorul Automotive“- CERC și a clădirii INCUBOXX 
Cap. I Dispoziţii generale

1. Rolul
 Art.1  Serviciul Public de administrare a “Centrului Regional de Competenţe şi Dezvoltare a Furnizorilor în Sectorul Automotive“- CERC și a clădirii INCUBOXX este un serviciu de interes local care are misiunea de încurajare a investiţiilor în sectorul automotive pentru susţinerea dezvoltării durabile a Polului de Creştere Timişoara – prin implementarea unui pachet de servicii şi a unor programe de training în beneficiul întreprinderilor din sector cu scopul creşterii competenţelor acestora, şi implicit a performanţei sectorului automotive la nivel regional - astfel încât sectorul automotive să producă un impact economic semnificativ la nivelul Regiunii de Vest și totodată îndeplinirea viziunii de dezvoltare a Polului de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă;
       2. Obiectivele
Art. 2  Obiectivele Serviciului Public sunt:
a) Obiectivul strategic al CERC îl reprezintă obţinerea statutului de reper naţional şi în cadrul euroregiunii DKMT în domeniul inovării şi transferului de know-how pentru sectorul automotive.

b) Obiectivul pe termen mediu al CERC este reprezentat de atragerea şi menţinerea unui număr cât mai mare de utilizatori ai structurii de sprijinire a afacerilor pentru atingerea sustenabilităţii sale financiare.

c) Obiectivul pe termen scurt este crearea unui centru functional de competenţe şi dezvoltare a furnizorilor cu 3 componente integrate: academie de training în sectorul automotive, portofoliu de consultanţă pentru furnizorii din sector şi laborator pentru utilizarea colaborativă de echipamente specializate.
d) Realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniu de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă;
       3. Obiectul de activitate

Art. 3 Obiectul de activitate al Serviciului public de administrare a CERC îl constituie administrarea şi gestionarea proprietăţii nerezidenţiale a Municipiului Timişoara: “Centrului Regional de Competenţe şi Dezvoltare a Furnizorilor în Sectorul Automotive“, cu dotările tehnico – edilitare aferente și clădirea INCUBOXX .
       4. Statutul juridic  
Art.4 Serviciul Public de administrare şi gestionare a proprietăţii nerezidenţiale a Municipiului Timişoara CERC și INCUBOXX este un serviciu public, în subordinea Consiliului Local Timişoara, cu personalitate juridică, gestiune proprie, ştampilă şi cont propriu deschis la Trezoreria Timişoara şi funcţionează în Municipiul Timişoara, în cadrul Parcului Industrial Freidorf, Str. Paul Morand, CF 438708.
Cap. II Structura organizatorică

Art. 5 Serviciul Public de administrare şi gestionare a proprietăţii nerezidenţiale a Municipiului Timişoara CERC și INCUBOXX işi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare.
Art. 6 (1) Activitatea Serviciului public este organizată pe compartimente funcţionale în conformitate cu Anexa nr. 2 la HCL nr.188./.10.05.2016 .
Art. 7 Conducerea şi organizarea activităţii Serviciului se asigură de către un director, numit în condiţiile legii.
Art. 8 (1) Directorul reprezintă şi angajează Serviciul public în relaţiile cu alte servicii, instituţii, autorităţi, alte persoane fizice sau juridice, fiind împuternicit să semneze actele serviciului şi are calitatea de ordonator terţiar de credite.
(2) Directorul Serviciul public exercită următoarele atribuţii principale:

· organizează, conduce şi coordonează activităţile Serviciului, conform reglementărilor în vigoare; 

· protejarea fondurilor publice împotriva pierderilor datorate erorii, risipei, abuzului sau fraudei;
· respectarea legii, a reglementărilor şi deciziilor conducerii;

· dezvoltarea şi întreţinerea unor sisteme de colectare, stocare, prelucrare, actualizare şi difuzare a datelor şi informaţiilor financiare şi de conducere, precum şi a unor sisteme şi proceduri de informare publică adecvată ; 

· acordă asistenţă de specialitate, externă şi internă, persoanelor interesate; 

· asigură inventarierea generală anuală a patrimoniului Serviciului; 

· întocmeşte proiectul bugetului de venituri şi cheltuieli propriu corelat cu proiectul bugetului de venituri şi cheltuieli al municipiului în vederea supunerii lui spre aprobare Primarului; 

· urmăreşte şi răspunde de respectarea normelor de securitate şi sănătate a muncii în conformitate cu legea securităţii şi sănătăţii în muncă, normelor de aplicare a acesteia, celelalte acte normative emise în acest domeniu, a normelor I.S.C.I.R., de prevenire a situaţiilor de urgenţă; de apărare împotriva incendiilor şi de protecţie civilă; 

· organizează recepţia şi punerea în funcţiune a mijloacelor fixe noi, primite în dotare din investiţii şi transferuri;
· asigură existenţa instrucţiunilor tehnice de folosire şi întreţinere a utilajelor, instalaţiilor şi maşinilor din din dotarea Serviciului, precum şi cunoaşterea acestora de către personalul care le utilizează;
· ia măsuri pentru limitarea pagubelor provocate de calamităţi naturale, avarii ale instalaţiilor precum şi pentru eliminarea fără întârziere a defecţiunilor în timpul proceselor de producţie; 

· întocmeşte şi prezintă Primarului, pentru aprobarea de către Consiliul Local, propuneri fundamentate privind modificarea structurii organizatorice si/sau a numărului de personal ale serviciului ; 

· întocmeşte şi prezintă Primarului rapoarte de activitate ale Serviciului.
Art. 9 (1) Directorul va elabora, un Plan de management care va conţine strategia pentru îndeplinirea indicatorilor proiectului, după cum urmează:

 -  strategia de recrutare/atragere a firmelor din domeniul automotive/domenii conexe în cadrul infrastructurii de afaceri de către un număr cât mai mare de firme din sectorul automotive și IT&C;
-  strategia de organizare a cursurilor de perfecţionare, a târgurilor, expoziţiilor, conferinţelor şi seminariilor;

-  riscurile ce pot duce la neîndeplinirea indicatorilor de proiect;

-  şi strategia de atenuare şi eliminare a riscurilor.

(2) Directorul va prezenta Planul de management spre aprobare Consiliului Local în termen de 30 de zile de la data preluării funcţiei.

Art. 10 Obiectul de activitate al Serviciului public de administrare se realizează prin: 

· corectarea şi adaptarea regimului de prestare a activităţii la cerinţele beneficiarului;
· atragerea de noi investitori şi surse de finanţare pentru dezvoltarea activităţilor economice;

· generarea de noi locuri de muncă (în administrarea infrastructurii, dar mai ales în cadrul firmelor deservite);

· crearea unor mecanisme şi instrumente de impulsionare a activităţilor de cercetare tehnologică inovativă şi accelerare a vitezei de implementare a noilor tehnologii prin încurajarea relaţiilor de cooperare între instituţii de educaţie şi cercetare şi întreprinderi;

· promovarea afacerilor din domeniul automotive pe plan naţional şi internaţional;

· acordarea de asistenţă tehnică şi instruirea potenţialilor clienţi;

· folosirea bunurilor primite pe bază de inventar – mobile şi imobile - potrivit destinaţiei acestora, respectiv exploatarea corespunzătoare, evitând distrugerea, degradarea sau deteriorarea lor. In caz de deteriorare ori distrugere a bunurilor, prestatorul va suporta cheltuielile de reparaţii sau înlocuire a acestora, după caz;

· respectarea cerinţelor privind împărţirea pe sexe a locurilor de muncă nou create pentru administrarea şi gestionarea proprietăţii nerezidenţiale a Municipiului Timişoara CERC și INCUBOXX la nivel de conducere;

· asigurarea administrării şi managementului în conformitate cu prevederile legale;

· asigurarea vizibilităţii în condiţii eficiente a infrastructurii de afaceri prin toate mijloacele, inclusiv prin promovarea prin reclame şi publicitate de orice fel, inclusiv în mass-media, prospectarea pieţei şi atragerea de clienţi în infrastructură cu respectarea indicatorilor prevăzuţi în Anexa nr. 2 a prezentului regulament; 

· încheierea de contracte cu firmele beneficiare ale serviciilor oferite de Serviciul Public
· asigurarea unei bune relaţii cu firmele beneficiare ale serviciilor oferite de Serviciul Public;

· asigurarea integrităţii patrimoniului infrastructurii de afaceri;

· asigurarea monitorizării şi evaluării activităţii în cadrul infrastructurii a firmelor deservite, pe întreaga perioadă de valabilitate a contractelor încheiate cu acestea;

· stabilirea şi menţinerea relaţiilor cu reţelele internaţionale de firme din domeniul automotive/domenii conexe;

· contractarea lucrărilor de reparaţii curente, capitale şi a defecţiunilor datorate greşelilor de execuţie apărute, precum şi realizarea investiţiilor de înlocuire la finalizarea duratei de viaţă economică a echipamentelor pe întreaga durată a Contractului de finanţare, dacă este cazul.
Art. 11 Pentru furnizarea serviciilor vor fi implicaţi specialişti de la universităţile din Regiunea de Vest, de la Asociaţia Automotivest(în care Municipiul Timişoara este membru), precum şi specialişti cu experienţă în aplicarea tehnicilor specifice de îmbunătăţire în industria furnizorilor de automobile. 

Art. 12  (1) Prin intermediul Serviciului Public, se vor oferi în beneficiul companiilor din sectorul automotive și IT&C următoarele tipuri de servicii:

1) Academia de training
a. Activităţi de formare/specializare teoretice (nu conţin sesiuni practice pe echipamentele centrului):

i. Implementarea standardelor de calitate:
1. Instruiri standarde calitate ( ISO 9001, ISO TS 16949 );

2. Instruiri PPAP, VDA 6;

3. Instruiri standard mediu ( ISO 14001);

4. Instruiri auditori interni calitate.

ii. Productivitate, îmbunătăţiri şi cultura organizaţională:

1. Lean - introducere şi prezentare elemente;

2. Proiectarea fluxului de producţie;

3. Tehnici de îmbunătăţire;

4. Ingineria pierderilor zero;

5. Creşterea eficienţei echipamentelor ( OEE );

6. SixSigma Champion;

7. SixSigma Green Belt ( Centura Verde ).

b. Instruiri tehnice (combină partea teoretica cu sesiuni practice pe echipamentele centrului):

i. CNC Machining

                  ii. Advanced CAD/CAM software

iii. Instruire pentru inspecţie cu RENISHAW

iv. Bazele pneumaticii

v. Procesul de prelucrare prin aşchiere

Serviciile Academiei de Training sunt dedicate firmelor şi vor putea fi organizate la cerere sau  periodic. Totodată, temele pe care acest serviciu le oferă sub format de curs pot fi adaptate pe specificul fiecărei firme. Astfel instruirea poate fi realizată în incinta unităţii de producţie a firmelor doritoare. 

2) Prototipare şi realizarea de serie mică

a. Prototipare - folosirea facilităţilor şi echipamentelor performante ale centrului pentru realizarea de prototipuri (infrastructura informatica împreună cu software licenţiat cad şi maşinile cu comandă numerică pentru executarea de prototipuri).

b. Serie mică - folosirea echipamentelor performante ale centrului pentru realizarea de componente în serie mică (volum mic / complexitate mare).

3) Servicii de testare şi măsurare însoţite de cerficare de produs

    a. Testare;

    b. Măsurare;

    c. Certificare produs.

4) Marketing şi promovare

Acţionând pe un grup ţintă de aproximativ 156 de firme din Regiunea Vest, CERC - „Centrul regional de competenţe şi dezvoltare a furnizorilor în sectorul AUTOMOTIVE" va furniza firmelor din Regiunea Vest un serviciu care îşi propune susţinerea potenţialilor furnizori din industria auto şi a construcţiilor de maşini prin identificarea de potenţiali clienţi.
INCUBOXX a fost construit pentru găzduirea unei structuri de sprijinire a afacerilor (incubator) în domeniul IT&C, menită să contribuie la sprijinirea microintreprinderilor aflate în faza demarării şi a IMM-urilor aflate în faza consolidării afacerilor lor şi a serviciilor de suport pentru firmele incubate, care să contribuie la reducerea cheltuielilor indirecte ale acestora, în vederea creşterii competitivităţii lor pe piaţă.
Astfel CERC și INCUBOXX vor oferi sprijin pentru:

a. Moderarea şi extinderea reţelei de cluster în industria auto a Regiunii Vest:

i. Informare rapidă şi de ultimă oră despre piaţă;

                       ii. Facilitarea de contacte cu potenţiali clienţi / furnizori;

                      iii. Acces  favorizat la serviciile centrului prin aplicarea de tarife speciale;

                     iv. Promovarea firmelor membre la exterior către alte reţele, către clienţi regionali
                          /naţionali /internaţionali;

                      v. Reprezentarea sub egida centrului la expoziţii /târguri.

          vi. Încurajarea de proiecte comune în reţea şi ajutor în obţinerea de finanţări etc

b. Organizarea de evenimente 
                        i. Organizarea de conferinţe şi seminarii/ ateliere;

                       ii. Organizarea de târguri/ expoziţii.
Organizarea de evenimente de promovare, însoţite de demonstraţii tehnice pe echipamente pentru firmele furnizoare de scule/ accesorii care colaborează cu Centrul, poate aduce beneficii, venituri sau servicii complementare centrului.
        5)  Închiriere spații conform caietului de sarcini și metodologiei de închiriere spații 
(2) Serviciile prevăzute la alin. (1) se oferă în baza unui contract, încheiat între firma beneficiară a serviciilor şi Serviciul Public, prin care se stabilesc drepturile şi obligaţiile părţilor.

(3) Se va ţine legătura cu firmele din sectorul automotive din Regiunea de Vest pentru evaluarea periodică a nevoilor acestora, precum si pentru a primi evaluarea lor legata de impactul serviciilor prestate în cadrul Serviciului Public. In acest fel se va actualiza regulat conţinutul serviciilor pentru a se răspunde cât mai bine şi cerinţelor pieţei şi a se sprijini, atât creşterea competitivităţii companiilor, în special a IMM-urilor, cât şi reducerea şomajului în zonă.

(4) Pentru optimizarea activităţilor Centrului se vor avea in vedere şi vizibilitatea, precum şi racordarea acestuia la activităţi similare, interne sau externe, pentru un schimb cât mai bun de informaţii şi experienţă. 
Art. 13 Pentru gestionarea eficientă a riscului financiar, persoanele responsabile de administrarea CERC și INCUBOXX vor asigura:

· gestionarea corespunzătoare a tuturor fondurilor disponibile;

· implementarea unei strategii de marketing adecvată grupurilor ţintă vizate;

· permanenta corelare a structurii şi tematicii training-urilor cu cererea grupurilor ţintă vizate; 

· înalta calitate a tuturor serviciilor oferite în cadrul CERC și INCUBOXX.
Cap. III. Finanţarea

Art. 14    Finanţarea  CERC și INCUBOXX se realizează din următoarele surse:

    a) bugetul local;

    b) veniturile din tarifele/taxele încasate pentru serviciile prestate către terţi;
    c) alte surse legal constituite.
Art. 15 (1) În activitatea de administrare şi exploatare a CERC și INCUBOXX, Serviciul public percepe tarife, taxe, taxe speciale, aprobate prin hotărâre de consiliu local.

(2) Tarifele, taxele, taxele speciale  percepute pentru serviciile prestate în cadrul CERC și INCUBOXX, precum și modificarea cuantumului acestora se vor aproba prin Hotărâre a Consiliului  Local al Municipiului Timișoara.
Art. 16 (1) Toate veniturile din exploatarea infrastructurii de afaceri CERC și INCUBOXX vor reveni Municipiului Timişoara. Sumele vor fi urmărite şi încasate de către Serviciul public în contul propriu deschis la Trezoreria Timişoara. 

  (2) Cheltuielile de exploatare a infrastructurii includ (fără a se limita la):

· Cheltuieli servicii de protecţie şi pază;

· Cheltuieli cu telefonia şi internetul;

· Cheltuieli cu asigurările de clădiri şi echipamente;

· Cheltuieli cu serviciile de salubrizare;

· Cheltuieli cu serviciile bancare.
Cap. IV. Patrimoniul

Art. 17  Patrimoniului deja existent al ”Centrului Regional de Competenţe şi Dezvoltare a Furnizorilor în Sectorul Automotive, realizat ca  o infrastructură aflată în proprietatea Municipiului Timişoara care a fost realizată în cadrul proiectului cu cod SMIS 39375, în baza HCLMT nr. 235/28.06.2011, cu modificările şi completările ulterioare, şi a Contractului de finantare nr. 3349/22.08.2012,  cu finanţare în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere alcătuit dintr-o clădire  cu  amenajările necesare funcţionării, având 3 corpuri independente cu acces intre ele și dotărilor centrului cu echipamente de specialitate de ultima generatie, i se adaugă clădirea INCUBOXX cu toate dotările acesteia .
Art. 17.1 Proiectul “Infrastructură regională de afaceri şi inovare în sectorul IT&C”, cod SMIS 34472, denumit INCUBOXX, a cărui implementare a început în data de 26.07.2011, a avut ca obiectiv general realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniu de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă. 
Astfel, a fost construită şi amenajată o clădire în regim D+P+4E, denumită  INCUBOXX, cu o suprafaţă desfăşurată de 6.311,75 mp incluzând spaţii pentru recepţie, spaţii pentru birouri firme, şi spaţii informale de deservire, ce au fost utilate şi dotate la standarde europene cu tehnică și  echipamente specifice, necesare funcţionării infrastructurii în parametrii optimi. 

Clădirea Incuboxx, situată în Timișoara, str. Circumvalațiunii  nr. 4 este identificată cu extrasul de carte funciară nr.425139, număr topo 1243/2/3, în proprietatea  Municipiului Timișoara, având destinația de construcții industriale și edilitare  “Infrastructura Regională de Afaceri și inovare în sectorul It&C”, COD SMIS 34472, corp a cu regim de înălțime D+P+4E+Er și corp B , cu regim de înălțime D+P ZONA D, cu suprafața de 1219 m.p și grădină  în suprafață de 7156 m.p în proprietatea Municipiului Timișoara.
Art.18 Bunurile date în administrarea Serviciului Public se întreţin şi exploatează cu diligenţa unui bun proprietar, în condiţiile prezentului regulament. 
Cap. V. Dispoziţii finale
Art. 19 Serviciul public, prin Director, este obligat să permită, pe întreaga durată de valabilitate a Contractului de finanţare, OI, AMPOR si oricăror alte persoane autorizate in acest sens de catre acestea, precum şi Autorităţii de Certificare şi Plata, Autorităţăţii de Audit, Comisiei Europene sau oricărui alt organism abilitat să verifice sau să realizeze controale/audituri asupra modului de implementare a proiectelor cofinanţate din instrumente structurale, prin examinarea documentelor originale si obţinerea de copii de pe aceste documente, modul de implementare a proiectului.

Art. 20 Prezentul Regulament de Organizare si Funcţionare poate fi modificat ori de câte ori necesităţile legale de organizare şi funcţionare o impun. 

Art. 21 Prezentul Regulament intră în vigoare odată cu Hotărârea Consiliului Local al Municipiului Timișoara de aprobare a acestuia.

